钦定古今图书集成/明伦汇编/家范典/第111卷 > 《尔雅》 > 《次韵送程六表弟》前人
## 钦定古今图书集成/明伦汇编/家范典/第111卷 > 《尔雅》 > 《次韵送程六表弟》前人

君家兄弟真连璧，门十朱轮家万石。竹使犹分刺史
符，尚方行赐尚书舄。前年持节发仓廪，到处卖刀收
茧栗。归来闭口不论功，却走渡江谁复惜。君才不用
如涧松，我老得全似社栎。青衫莫厌百寮底，白首上
有千薪积。忆昔江湖一钓舟，无数云山供点笔。未应
便障西风扇，只恐先移北山檄。凭君寄谢江南叟，念
我空见长安日。浮江溯蜀有成言，江水在此吾不食。